GiliGold/VAD_KnessetCorpus huggingface dataset:
זאב אלקין:
זה לא נכון, שרון ניר ישבה פה בדיון וביקשה לדבר ולא נתת לה
אופיר כץ:
זה לא נכון, אתה אומר שמות של חברי כנסת שבכלל לא ישבו פה
זאב אלקין:
אני אומר לך
אופיר כץ:
חבר כנסת שלא ישב פה, זה נראה לך הגיוני?
זאב אלקין:
שרון ניר
מירב בן ארי:
אני חברה בוועדה ולא נתת לי לדבר והייתי בחוק שלי
את דיברת הכי הרבה זמן, בהפסקה
אופיר כץ:
בסדר, הגעת בשנייה האחרונה
נאור שירי:
סליחה, סליחה, יעקב
מירב בן ארי:
אני ביקשתי לדבר וגם נרשמתי, לא נתנו לי
אופיר כץ:
את נכנסת בשנייה האחרונה, נתתי לכל חברי הכנסת
זאב אלקין:
לא, לא לכולם, לא לכולם
אופיר כץ:
כל חברי הכנסת שביקשו, בשלושת הסעיפים, דיברו
אופיר כץ:
דיברו כולם
זאב אלקין:
יושבת פה מנהלת הוועדה
אופיר כץ:
בשנייה האחרונה, כשמירב נכנסה
זאב אלקין:
לא, לא רק מירב, שרון ניר
אופיר כץ:
יש עתיד שאמרת, יש עתיד דיברו
זאב אלקין:
ביש עתיד לא כולם דיברו, לא כולם דיברו
אופיר כץ:
יש פה את מנהלת הוועדה, גם בה אתה מפקפק?
מירב בן ארי:
מה זה יש עתיד? אני חברה בוועדה
אופיר כץ:
חוץ ממך, לגביך אמרתי
זאב אלקין:
שרון ניר לא חברה בוועדה?
אופיר כץ:
המציאו פה חברי כנסת שבכלל לא היו
אופיר כץ:
כן, חוג'יראת גם חבר בוועדה
אופיר כץ:
חוג'יראת גם חבר בוועדה
זאב אלקין:
לא, תענה לי על חברת הכנסת שרון ניר
אופיר כץ:
אני זוכר בעל פה מי חבר בוועדה? היא חברה, כן
זאב אלקין:
היא חברה בוועדה
זאב אלקין:
 היא הייתה רשומה, נועה?
זאב אלקין:
לא, היא הייתה רשומה? הייתה רשומה ולא דיברה, ולא דיברה
מירב בן ארי:
סליחה, מתי מדברים?
אופיר כץ:
את לא מדברת
אופיר כץ:
 הגשת רוויזיה? זאב מדבר כבר חמש דקות, אני מאפשר לו כי יש פה יושב-ראש שמאפשר לדבר
מירב בן ארי:
א
מירב בן ארי:
 הגשתי רוויזיה
מירב בן ארי:
 ב
מירב בן ארי:
 לא נתת לי - - -
אופיר כץ:
לא ביקשת רוויזיה
מירב בן ארי:
ברור שהגשתי רוויזיה
אופיר כץ:
זאב נימק, הוא הגיע לפניך, תגיעי בזמן
הוא אמר שבאת - - -
מירב בן ארי:
הגעתי בזמן, הייתי עסוקה בלדבר עם ינון על זה שאתם לא מסוגלים  - - -
ינון אזולאי:
למה את מפרסמת? אחר כך תגידי על מה דיברנו
מירב בן ארי:
ברור שאני אגיד על מה דיברנו
ינון אזולאי:
לא, את כל הדילים את רוצה עכשיו?
מירב בן ארי:
דיברנו על זה שאני כבר חודשיים - - -
זאב אלקין:
על סעיף שוחד, על מה דיברתם? על מה מדברים בשיחות סגורות שלא לפרוטוקול?
מירב בן ארי:
אני חודשיים מחכה להחלטה
ינון אזולאי:
אל תחשוד בשנינו, אני אומר לך
מירב בן ארי:
אתה לא יכול להפריד
אופיר כץ:
בשניהם גם אני לא הייתי חושד
מירב בן ארי:
אתה לא יכול להפריד, אי-אפשר להפריד בינינו
מירב בן ארי:
מה השאלה?
אופיר כץ:
אין שאלה
אופיר כץ:
 מה את רוצה? בבקשה, זאב
נאור שירי:
לכל שאלה יש תשובה
מירב בן ארי:
מאת זאב אלקין
זאב אלקין:
אני ממשיך
מירב בן ארי:
תמשיך
נאור שירי:
אני חושב שצריך לטעון מחדש מרגע שהיועצת המשפטית של הוועדה נכנסה, גם כדי לעדכן אותה
אופיר כץ:
בבקשה, זאב, אני מבקש ל - - -
זאב אלקין:
אני ממשיך, בסדר
אופיר כץ:
מה ממשיך? אתה כבר חמש, שש דקות
נאור שירי:
רגע, אני עונה לו?
אופיר כץ:
שש דקות טיעון
זאב אלקין:
אבל אתה חולק על הטיעון
נאור שירי:
אדוני, יושב ראש-הוועדה, אני עונה לאלקין?
זאב אלקין:
אתה מתווכח איתי על עובדות, אומר ששרון ניר לא חברת ועדה, אומר שהיא לא ביקשה לדבר
אופיר כץ:
זאב, אחרי שנתתי לך שש דקות אני מאפשר לך עוד דקה ועובר להצבעה
מירב בן ארי:
ומה איתי?
מירב בן ארי:
למה אתה לא נותן לי לדבר?
אופיר כץ:
כי אני לא חייב
מירב בן ארי:
אבל אני חברה בוועדה והייתי בדיון על החוק שלי עם קטי שטרית בוועדת המדע
אופיר כץ:
מה זה קשור? מירב, מה בכלל הקשר? עכשיו הוגשו רוויזיות על שלוש ההצבעות שעשינו
מירב בן ארי:
נו, אבל גם הגשתי רוויזיה
אופיר כץ:
מי שהגיש את הרוויזיות זה אני וזאב אלקין
מירב בן ארי:
אבל לא שמעת כשאמרתי: יש לי רוויזיה
אופיר כץ:
אני בחרתי לא לנמק, זאב בחר לנמק ולכן הוא נמק, כבר שבע דקות
זאב אלקין:
אני חוזר ואומר – ודווקא טוב שהיועצת המשפטית של הוועדה נכנסה – קרה פה בהצבעה השלישית אירוע חמור, כשישבו מספר חברי ועדה שביקשו לדבר וזה נמנע מהם
זאב אלקין:
 זה לא מקובל, זה לא לפי התקנון, היועצת המשפטית של הוועדה אמרה לפרוטוקול שנכון לתת להם לדבר
זאב אלקין:
 בגלל שמיהרת להצביע עד 14:00, מנעת מהם לדבר ועברת להצבעה
זאב אלקין:
 אני חושב שזה אירוע חמור, הוא בוודאי מחייב רוויזיה ופתיחה של הנושא הזה מחדש
ארז מלול:
דיברו הרבה חברים שהם לא חברי הוועדה
זאב אלקין:
מה זה קשור? מותר לחבר כנסת שהוא לא חבר ועדה לדבר בדיון
ארז מלול:
	הם אמרו שהם מחליפים אותם - - - במקום חברי הכנסת
זאב אלקין:
לא, מה זה אמרו?
זאב אלקין:
מותר לכל חברי הכנסת להיכנס לכל דיון בכל ועדה ולבקש זכות דיבור
זאב אלקין:
 מה זה אמרו שהם במקום? מותר להם לדבר, לא במקום
זאב אלקין:
 לכל חבר כנסת יש את האחריות האישית שלו
אופיר כץ:
מותר להם לדבר ואני בעד שידברו
זאב אלקין:
רק מנעת את זה מהם כי מיהרת עד 14:00
אופיר כץ:
אני חושב שאני מראשי הוועדות שנותנים לדבר הכי הרבה ולכמה שיותר, גם מבחינת הזמן, גם מבחינת הכמות וגם מבחינת אורחים, ואני לא מחויב
ינון אזולאי:
אפילו לנאור שירי הוא נתן לדבר
אופיר כץ:
אני נותן גם לאנשים שלא אמורים לדבר בדיונים, לדבר
אופיר כץ:
 במקרה הזה נתתי לכל חברי הכנסת שביקשו
מירב בן ארי:
אם אתה לא נותן לי לדבר אני הולכת לדבר במליאה
אופיר כץ:
לכי
אופיר כץ:
 לא יכולת לעשות את זה לפני שש דקות?
מירב בן ארי:
על זה אני אדבר
ינון אזולאי:
מירב, יש לך שם רק דקה
אופיר כץ:
נתתי לכל חברי הכנסת
אופיר כץ:
 אתה העלית פה שמות של חברי כנסת שבכלל לא היו בוועדה ואמרת שלא נתתי להם לדבר, אני חושב שגם זה משהו לא תקין ולא בסדר שעשית
אני זוכר ששרון דיברה
זאב אלקין:
לא, לא בדיון השלישי
אופיר כץ:
מירב בן ארי נכנסה שנייה לפני ההצבעה ונכון, זה בסדר גמור
אופיר כץ:
 אם כך, אנחנו נעבור להצבעה
זאב אלקין:
לא, רגע
נאור שירי:
רגע, אני לא אמור לענות?
זאב אלקין:
רגע, אני מבקש התייעצות סיעתית לפני ההצבעה
אופיר כץ:
עשיתם כבר התייעצות סיעתית
ינון אזולאי:
אי-אפשר, על רוויזיות אי-אפשר
אופיר כץ:
על רוויזיה אפשר
אופיר כץ:
 אם כך, מי בעד הרוויזיה?
זאב אלקין:
אפשר לשמוע את היועצת המשפטית? אפשר עמדה של הייעוץ המשפטי? רגע, מה קרה
זאב אלקין:
אפשר עמדה של הייעוץ המשפטי?
ינון אזולאי:
היא תגיד שלא, כבר יש לה ניסיון
אופיר כץ:
אמרנו את זה כבר 700 פעמים, זאת סתם הטרלה
זאב אלקין:
אפשר עמדה או לא? אפשר לשמוע את הייעוץ המשפטי על הנושא הזה? ובאותה הזדמנות גם על הטענה שלי על זה ששניים לא דיברו
אופיר כץ:
זאב, זה מביך, היא צריכה לענות על השאלות האלה 700 פעמים
ארבל אסטרחן:
היועצת המשפטית הנחתה שאם הייתה רוויזיה לפני הצבעה על הנושא המהותי אז לא - - - אם הייתה התייעצות סיעתית לפני ההצבעה על הנושא המהותי – לא תהיה התייעצות
זאב אלקין:
ולגבי הזכות לדבר, הנושא - - -
ינון אזולאי:
אלקין
אופיר כץ:
ראשי ועדות יכולים לבוא לפה וללמוד איך אני, יותר מכל אחד, נותן לחברי הכנסת זכות לדבר
זאב אלקין:
אבל לא נתת, עובדה
אופיר כץ:
לא נתתי לחברת כנסת שבאה בשנייה האחרונה
זאב אלקין:
לא נתת למספר חברי כנסת
אופיר כץ:
להבא כשאתה אומר שמות של חברי כנסת שלא דיברו, תבדוק קודם שהם בכלל היו פה
זאב אלקין:
שרון ניר הייתה פה ולא דיברה
אופיר כץ:
מי בעד הרוויזיה? אף אחד לא בעד
נאור שירי:
אני הייתי בעד
מטי צרפתי הרכבי:
היינו בעד, שנינו
אופיר כץ:
לא הרמתם את היד, צריך להרים את היד
נאור שירי:
הרמתי את היד
אופיר כץ:
בסדר, נרשום אתכם
ינון אזולאי:
תפנק אותם בשניים
מתן כהנא:
מי נמנע?
אופיר כץ:
מי נמנע? מתן כהנא
אופיר כץ:
 אם כך הרוויזיה הוסרה
זאב אלקין:
אני לא משתתף בהצבעה במחאה על ההתנהלות שלך
אופיר כץ:
שניים, הם אמרו אחרי זה ששניים, נאור ומטי
אופיר כץ:
 תודה, אם כך נתראה מחר אחרי המליאה
ינון אזולאי:
טוב, תודה רבה
ינון אזולאי:
 אני פותח את הדיון בוועדת הכנסת
ינון אזולאי:
 בקשות לנושא חדש
ינון אזולאי:
 על סדר היום פניית יושב ראש ועדת הפנים והגנת הסביבה בדבר טענות נושא חדש בעת הדיון בהצעת חוק הדרכונים (תיקון מספר 10), התשפ"ג-2023
ינון אזולאי:
 זאב, אתה הגשת את הבקשות לנושא חדש? על הסתייגויות, יש לציין
זאב אלקין:
לא, בדרך כלל רק יושב ראש הוועדה מציג ואחר כך אני
ינון אזולאי:
אז תן לו
ינון אזולאי:
 אני לא חייב כי זה הסתייגויות, אבל - - -
נאור שירי:
האם הנושא החדש כולל את החדר החדש שבו מתכנסת וועדת הכנסת? או שגם זה בעצמו נושא חדש?
ינון אזולאי:
יעקב אתה רוצה להציג?
אני מאפשר ונותן את כל הכבוד הראוי לזאב אלקין להציג
זאב אלקין:
רק תומר, תזכיר אותי על איזה הסתייגויות זה היה
תומר רוזנר:
1 ו-7
1 ו-7
זאב אלקין:
1 ו-7, אוקיי
זאב אלקין:
 אז הסתייגות מספר 1 של "ישראל ביתנו", אתה איתי ינון?
ינון אזולאי:
רק איתך
ינון אזולאי:
 תגיד לי, יש מישהו אחר שאני יכול להיות איתו?
זאב אלקין:
אז אנחנו כרגע בדיון, לא, יש פה שני דיונים כי יש שתי בקשות לנושא חדש
זאב אלקין:
 אז אני כרגע אנמק את האחד
זאב אלקין:
נסכם איתו ואחר כך נעבור לשני
זאב אלקין:
 הבקשה הראשונה לנושא חדש הייתה לגבי הסתייגות ראשונה של סיעת "ישראל ביתנו", להוסיף לפני סעיף (א) לחוק מטרה – מטרת הצעת חוק זה היא לעצור מפעל לעלייה והוא אבן היסוד של הציונות לפגוע ביהדות התפוצות ולהרחיק אותה ממדינת ישראל
זאב אלקין:
 היות ובאמת זה לא היה כתוב בהצעת החוק הממשלתית, אני חושב שזה באופן מובהק נושא חדש
אדוני, אני חושב שהוא צודק ואנחנו נתמוך גם בעניין הזה
זאב אלקין:
ולכן גם טענתי את הטענה הזאת
הוא צודק
הוא פשוט צודק
זאב אלקין:
לא, אני אשמח גם לדעת מה חושב הייעוץ המשפטי בעניין הזה
ינון אזולאי:
כן, כן, וודאי
ינון אזולאי:
 הייעוץ המשפטי, מה אתם אומרים?
תומר רוזנר:
אנחנו לא סבורים שמדובר בנושא חדש, מדובר - - -
אני חולק עליך
זאב אלקין:
לא, שנייה רגע, אני מנסה להבין
תומר רוזנר:
מדובר בעצם בהוספת - - -
זאב אלקין:
למה אתה לא נותן לתומר לדבר, חבר הכנסת, אשר?
תומר רוזנר:
מדובר בסעיף מטרה שמוסיפים להצעת החוק שלא חורג מגדר הנושא, ולכן לא ראינו את - - -
זאב אלקין:
שנייה, ואם זה יעבור איפה זה יירשם? זה לכאורה, הרי, בתוך חוק הדרכונים, התיקונים
תומר רוזנר:
בחוק המתקן, יש לו מטרה
גלעד קריב:
המטרה לחוק המתקן לא לחוק הדרכונים
זאב אלקין:
זאת אומרת שהיא לא תירשם בתוך החוק הראשי של חוק הדרכונים?
זאב אלקין:
 אני חייב להגיד, אדוני יושב הראש, אני השכנעתי מההסבר של הייעוץ המשפטי ואני מושך את הבקשה שלי בנושא הזה
ינון אזולאי:
יופי, תודה רבה
ינון אזולאי:
 אז אנחנו נעבור לנושא השני ואולי גם שם תשתכנע
ינון אזולאי:
 רגע, אני יכול להצביע? לא, משכת לגמרי, זהו, נגמר
ינון אזולאי:
 אוקיי, הלאה, נושא שני
נאור שירי:
רגע, הנושא השני זה בסעיף 7?
ינון אזולאי:
ההסתייגות השנייה
נאור שירי:
לא הנושא השני על סדר היום?
ינון אזולאי:
לא, לא, הנושא השני, ההסתייגות השנייה
טענת נושא חדש השנייה זה היה על סעיף 7, על הסתייגות 7
ינון אזולאי:
ואתה מכבד את זאב אלקין לנמק?
ומכבד ומבקש מזאב אלקין שייתן לנאור שירי לנמק
נאור שירי:
מה שאתה מוצא לנכון
זאב אלקין:
אם יושב הראש מבקש, מה שהוא רוצה
זאב אלקין:
 אני טענתי נושא חדש
נאור שירי:
אני חושב שמן הראוי שמי שטען ינמק
נאור שירי:
 למרות שאין לי בעיה לנמק
נאור, שכנעת אותי
ינון אזולאי:
בבקשה, זאב
זאב אלקין:
 הסתייגות מספר 7 של סיעת "ישראל ביתנו" בסעיף 2 להצעת החוק, בסעיף 6 לחוק העיקרי אחרי סעיף קטן 1(א) יבוא "1(א)(ב) – על אף האמור בסעיף קטן א(1), השר אינו רשאי לסרב לתת דרכון או תעודת מעבר או לסרב להאריכם למי שקיבל אזרחותו לפי סעיף 2 לחוק האזרחות, כשהוא או משפחתו נתונים במצב שמוכר על ידי המשפט הבין-לאומי ההומניטרי"
זאב אלקין:
 במצבים כאלה לא ניתן זה
זאב אלקין:
 גם אני חשבתי, לכאורה, במהלך הדיון, שמדובר בנושא חדש, אבל אני אשמח לשמוע את העמדה של הייעוץ המשפטי בעניין הזה
ינון אזולאי:
תומר, היועץ המשפטי, לדעתך זה נושא חדש?
תומר רוזנר:
לא
תומר רוזנר:
 לא מדובר בנושא חדש
תומר רוזנר:
 זה הליבה של ההצעה
תומר רוזנר:
 ההצעה בעצם המתייחסת להחזרת שיקול הדעת של שר הפנים, וכאן ההצעה הזו היא בהחלט בגדר הנושא
ינון אזולאי:
בגדר הנושא
זאב אלקין:
חייב להגיד שגם פה השכנעתי
זאב אלקין:
 תומר הוא מאוד משכנע
ינון אזולאי:
אני חושב שאנחנו ניקח את תומר שיהיה גם הוא בקואליציה ושישכנע אותך בהרבה דברים
זאב אלקין:
אז אני מוריד את בקשתי
זאב אלקין:
 אז אני מוריד את בקשתי לנושא חדש גם לגבי ההסתייגות הזאת
ינון אזולאי:
אוקיי, תודה רבה, זאב
ינון אזולאי:
 אנחנו נתקדם לנושא השני על סדר היום, על מנת שנוכל לפנות ליושב ראש ועדת הפנים
ינון אזולאי:
 תדע לך שתומר הוא פשוט כוח מגנטי
הלאה, הלאה, נו
תסיים, יש לי עוד עבודה היום
ינון אזולאי:
אתה ביקשת שזה יהיה פה
ינון אזולאי:
 יכולתי לעשות את הדיון במקום אחר
ינון אזולאי:
 אתה רצית אצלך, רצית לארח אותנו, אז תארח אותנו בכבוד
ינון אזולאי:
 תארח אותי בכבוד, תזכור שאבא שלי היה עוד לפניך פה, אז זה בסדר, בכבוד
את זה אני זוכר
ינון אזולאי:
טוב, הנושא השני, חילופי אישים בוועדה המשותפת של ועדת חוץ ובטחון וועדת חוקה, חוק ומשפט, לעניין הכרזה על מצב חירום
ינון אזולאי:
 מטעם ועדת החוץ והביטחון, במקום חבר הכנסת אלמוג כהן, תכהן חברת הכנסת לימור סון הר מלך
ינון אזולאי:
 מי בעד?
חוה אתי עטייה:
רגע, שמה? שהיא תהיה בוועדת חוץ וביטחון, לימור? שיהיה לה בהצלחה
ינון אזולאי:
הם רצו נשים
ינון אזולאי:
ההצעה אושרה
ינון אזולאי:
טוב, אושר
ינון אזולאי:
 תודה רבה, הישיבה נעולה
ינון אזולאי:
 אני פותח את ישיבת ועדת הכנסת
ינון אזולאי:
 היום יום רביעי, ב' בתמוז התשפ"ג, 21 ביוני 2023
ינון אזולאי:
 על סדר-היום: קביעת ועדה לדיון בהצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג–2023
ינון אזולאי:
     רגע לפני שאנחנו מתחילים בדיון, אני רוצה להשתתף – זה לא צערם, זה צערנו של משפחות הנרצחים: עופר פריימן, אלישע אנטמן, נחמן שמואל מורדוף והראל מסעוד, השם ייקום דמם, שנרצחו אתמול בפיגוע מתועב
ינון אזולאי:
 אין מילים לתאר את הכאב הזה
ינון אזולאי:
 בחורי חמד צעירים, מגיל 16 עד גיל 60
ינון אזולאי:
 בן ה-60 השאיר משפחה, והאחרים כאובים, שמעתי את אחת האימהות מדברת היום, וזה פשוט מזעזע
ינון אזולאי:
     אני מקווה שנגיע לימים טובים יותר לעם ישראל
ינון אזולאי:
 מגיע לכולנו ימים טובים יותר
ינון אזולאי:
 אותם אלה שחיים בהתיישבות, מוסרים את נפשם יום-יום בשביל עם ישראל, בשבילנו
ינון אזולאי:
 ובכלל כל הטרור הזה שמשתולל בלי לשים איפה ומה, ואיזה קורבנות הוא לוקח מאיתנו
ינון אזולאי:
 אני רוצה לאחל רפואה שלמה לכל הפצועים מהפיגוע, ושיהיו בשורות טובות
ינון אזולאי:
     על סדר-היום, כמו שאמרנו, קביעת ועדה של הצעת חוק הרבנות הראשית לדחיית מועד בחירתם של הרבנים הראשיים
ינון אזולאי:
 המלצת הלשכה המשפטית היא לוועדת החוקה, חוק ומשפט
ינון אזולאי:
 במליאה ביקשו להעביר לוועדת הפנים והגנת הסביבה
ינון אזולאי:
 גם אני חושב שבוועדת החוקה, על פי ההמלצה שלכם, אבל אם צריך להסביר, בבקשה, עו"ד ארבל
ארבל אסטרחן:
ככלל, נושא שירותי הדת היהודיים וחוק הרבנות הראשית לישראל הם בדרך-כלל בוועדת הפנים, ככה היה כל השנים, אבל כידוע, בהסכמים הקואליציוניים בכנסת הנוכחית סוכם שהעניינים האלה יעברו לוועדת החוקה, ולכאורה זה לא משהו שברגיל בהכרח צריך לחייב את ועדת הכנסת
ארבל אסטרחן:
 רק צריך לזכור שבתחילת הכנסת, כשעשו תיקוני תקנון שהעבירו סמכויות בין הוועדות, היה גם רצון לכתוב את שירותי הדת היהודיים בוועדת החוקה
ארבל אסטרחן:
     ואז הייתה מחשבה שזה לא מתאים, לאור העובדה שתקנון הכנסת לא מפרט את סמכויות ועדת החוקה, ויצא שזה בערך הנושא היחיד שרשום שם
ארבל אסטרחן:
 ומסיבות שונות נאמר כאן בוועדה שלא יתוקן התקנון, אבל שוועדת הכנסת רושמת בפניה את ההסכם הקואליציוני שלפיו עניינים מהסוג הזה עוברים בכנסת הנוכחית – זה גם היה כהוראת שעה – לוועדת החוקה
ארבל אסטרחן:
 ולכן, זו המלצתנו
ינון אזולאי:
שמחה, יו"ר ועדת החוקה, בבקשה
שמחה רוטמן:
כמו שאמרה היועצת המשפטית, זה היה חלק מעניין התקנון
שמחה רוטמן:
 צריך להזכיר שבכנסת הקודמת יצא נושא שירותי הדת היהודיים מוועדת הפנים, הוקמה ועדה ייעודית לנושא - - -
ארבל אסטרחן:
קבועה זמנית
שמחה רוטמן:
קבועה זמנית, שהוקמה לנושא הזה
שמחה רוטמן:
 ובעצם עם ביטולה בכנסת הזאת, עם אי התחדשותה, נושא שירותי הדת לא רשום על אף ועדה למעשה, או שהוא חזר לפנים
קריאה:
הוא חזר לפנים
שמחה רוטמן:
לא, לא
שמחה רוטמן:
 כמו שנאמר בזמן הדיון, וזה גם מה שהובהר אז לפרוטוקול, כולל גם על ידך וגם על ידי היועצת המשפטית של הכנסת - - -
ינון אזולאי:
תן לי דוגמה של ועדת - - -
שמחה רוטמן:
שנייה, שנייה
שמחה רוטמן:
 מה שהובהר, שבתחום שירותי הדת היהודיים, סוגיות הפיקוח, למשל, על המקוואות או מועצות דתיות וכדומה, ממשיכות להתנהל, וכל מה שמתנהל ברמה המוניציפלית, שמעצם טיבו שייך לענייני ועדת הפנים, ימשיך להיעשות בוועדת הפנים
שמחה רוטמן:
 אבל הסוגיות של החקיקה, בוודאי בנושא הרבנות הראשית, בנושא הכשרות, בנושא הגיור – ואגב, גם סוגיות משיקות אליהם היו קיימות קודם בוועדת החוקה
שמחה רוטמן:
 למשל, בתי הדין הרבניים תמיד ישבו שם
שמחה רוטמן:
 הרבנות הראשית – מי שמכהן כרב ראשי בהגדרה, נכון להיום בחוק, הוא גם המקבילה של נשיא בית-המשפט העליון לבית הדין
שמחה רוטמן:
     ולכן, גם אלמלא אותו הסכם, הסוגיה כיצד נבחר מי שעומד בראש בתי הדין והרבנים שתמיד היו סוגיה אצלנו, היא סוגיה שעל פניה תמיד הייתה יכולה לטייל בין הוועדות, גם אלמלא אותו הסכם
שמחה רוטמן:
 אני חושב שבוודאי, עם ההסכם שהוקרא לוועדה, ההצדקה העיקרית כאן היא לוועדת החוקה
זאב אלקין:
למה מיד? מה עם דיון?
משה סנה:
אלקין, כי הגעת עכשיו
משה סנה:
 אם היית מגיע בהתחלה - - - להגיע בסוף ולקבל - - -
זאב אלקין:
חה"כ סעדה, אני שמח שאתה ממציא תקנון חדש של הכנסת - - -
משה סנה:
לא, אבל עניין של דרך ארץ
ינון אזולאי:
סעדה, תודה
משה סנה:
מי שמגיע בהתחלה, הייתה לו זכות דיבור
משה סנה:
 מי שמגיע בסוף - - -
ינון אזולאי:
לא, אין לי בעיה שתהיה לכולם, רק לא ביקשו - - -
משה סנה:
אני מבין, חה"כ סעדה, שגם זכות דיבור בכנסת מפריעה לכם, אבל מה לעשות, תצטרכו לסבול את זכות הדיבור
ינון אזולאי:
 עכשיו בועז טופורובסקי ברשות דיבור
ינון אזולאי:
 סעדה, מוישה
משה סנה:
- - - תדבר אחרי ההצבעה
זאב אלקין:
תצטרך להשלים עם זה שהתקנון עוד בתוקף, ואני אדבר לפני ההצבעה
ינון אזולאי:
חה"כ טופורובסקי, בבקשה
בועז טופורובסקי:
תודה, אדוני היו"ר
בועז טופורובסקי:
     קודם כל, כל החוק הזה הוא חוק קומבינה אחד גדול, וגם הדיבור על זה בין הוועדות זה הרי גם קומבינה
בועז טופורובסקי:
 זה לא משנה מה התקנון אומר – אנחנו רוצים להעביר את זה לחוק, ולכן אנחנו נעשה את הקומבינה הזאת ונסביר שזה לפי ההסכמים הקואליציוניים, נסביר שעוד לא שינו את התקנון, אה, אז לא משנה, עזבו את זה, אבל לפי ההסכמים הקואליציוניים אנחנו נעביר, אפילו שלפי התקנון ולפי ההוראות הספציפיות, החוק הזה אמור להיות בוועדת הפנים
בועז טופורובסקי:
     כל הסיפור הזה, שבו אנחנו יושבים עכשיו, ואני רוצה לציין לטובה את חה"כ רוטמן על זה שהוא דחה את הדיון היום בנושא המהפכה המשפטית - - -
שמחה רוטמן:
לא דחיתי שום דיון בנושא המהפכה המשפטית
שמחה רוטמן:
 רק שיהיה ברור
שמחה רוטמן:
 דחיתי דיון בעניין עילת הסבירות
בועז טופורובסקי:
בדיוק, בנושא המהפכה המשפטית
ארז מלול:
השופט סולברג תמך בה
ולדימיר בליאק:
שאלתם אותו?
בועז טופורובסקי:
איפה הוא, השופט סולברג?
זאב אלקין:
הוא כתב את הצעת החוק?
ינון אזולאי:
בבקשה, לא להפריע לבועז
בועז טופורובסקי:
אני יודע על המהפכה המשפטית, ושזה נדחה, וגם בחוק הפרסונלי והמאוד-מאוד לא ישר שהיה אמור להיות בוועדת הפנים, אני שמח שהדיון נדחה
בועז טופורובסקי:
 משום מה הדיון הזה לא נדחה
בועז טופורובסקי:
 אני לא יודע, כנראה חשוב מאוד-מאוד למישהו שהדיון הזה יתקדם וזה יעבור לאיזושהי ועדה, כאשר ועדת הפנים היא הוועדה שאמורה לדון בזה
בועז טופורובסקי:
     אנא מכם, שימו סוף לכל הקומבינה
בועז טופורובסקי:
 זה לא נראה טוב
בועז טופורובסקי:
 אנחנו נהיים כנסת של הכול קומבינה על קומבינה על קומבינה
בועז טופורובסקי:
 תחשבו מה זה אומר לארגונים ציבוריים אחרים במדינת ישראל
בועז טופורובסקי:
 זה אומר שלא משנה מה הנהלים, מה החוקים, מה הוראות התקנות, מה הוראות החוק, ואם יש סיבה פרסונלית אנחנו נשנה את הכול, נעשה הכול ונעשה קומבינה
בועז טופורובסקי:
 בוא נצא ממדינת הקומבינה, ונחזור לפסים של מדינה ישרה, נקייה ועובדת בצורה מסודרת
בועז טופורובסקי:
 תודה רבה
ינון אזולאי:
ולדימיר, בבקשה
ולדימיר בליאק:
 קודם כל, אני מצטרף לדברי הפתיחה שלך
ולדימיר בליאק:
 זה אכן בוקר קשה
ולדימיר בליאק:
     בעניין הצעת החוק – ברמה מהותית, זה ברור לחלוטין שהחוק הזה צריך לעבור לוועדת הפנים
ולדימיר בליאק:
 אבל זה לא העניין
ולדימיר בליאק:
 העניין הוא שהחוק הזה לא היה צריך לבוא לעולם
ולדימיר בליאק:
 הוא חלק מסדרת החוקים הפרסונליים, המיותרים, שמבזים את הבית הזה
ולדימיר בליאק:
 זה עוד קומבינה
ולדימיר בליאק:
 וגם העברה לוועדה של חה"כ רוטמן זה חלק מהקומבינה
ולדימיר בליאק:
 חבל שאנחנו עושים את זה
ולדימיר בליאק:
 אנחנו לא נראים טוב
ולדימיר בליאק:
 ולכן, כמובן, גם נביע את דעתנו וגם נתנגד
ולדימיר בליאק:
     ורק משפט בעניין עילת הסבירות והשופט סולברג – במקומכם, לא הייתי מעורב את שמו של כבוד השופט, מכיוון שהוא לא כתב את הצעת החוק ולא שאלתם אותו לפני שהעליתם את זה לדיון
ינון אזולאי:
 שרון ניר, ואחר כך מתן כהנא
שרון ניר:
אדוני, בוקר טוב
שרון ניר:
 בוקר עצוב
שרון ניר:
 צר לי שבבוקר כזה אנחנו עוסקים בחוק כזה, ובאיזה מיקום החוק הזה יעבוד
שרון ניר:
 אני מבקשת, קודם כל, להצטרף לדבריך, למסור תנחומים למשפחות ורפואה שלמה לפצועים
שרון ניר:
 וכמובן, לחזק את כוחות הביטחון, את חיילי צה"ל שעושים שם עבודה, לילות כימים, כדי לסכל ולמגר את הטרור
ינון אזולאי:
תוך סכנת חיים
שרון ניר:
תוך סיכון חיים
שרון ניר:
     המקום הטבעי של החוק הזה, כפי שאמרה היועמ"שית, בהנחה שהיינו במדינה מתוקנת, הוא ועדת הפנים
שרון ניר:
 ולכן, כל הטיה של דיון בחוק הזה בהתאם להסכמים קואליציוניים או דילים או איך שלא תכוון את זה, כדי לסגור סידור עבודה, הוא פסול מעיקרו
שרון ניר:
 לכן נתנגד לנושא הזה, כמובן, ולמיקום של החוק הזה בוועדת החוקה
ינון אזולאי:
מתן כהנא, בבקשה
מתן כהנא:
לי כל הדיון הזה כואב, כי אנחנו עוסקים פה במעמד הרבנות הראשית לישראל ובתלמידי חכמים, גדולי תורה, רבנים עצומים, שהתהליך הזה פשוט פוגע בשמם הטוב ומוציא שם רע לרבנות הראשית
מתן כהנא:
 זה כואב כי הרבנות הראשית, לפחות לתפיסתי, היא מוסד חשוב מאוד למדינת ישראל, וצריך להיות מוסד  נעלה שכולם מסתכלים עליו בהערצה, והדיון הזה פשוט פוגע בשמו הטוב
מתן כהנא:
     אנחנו צריכים לקיים את הבחירות האלה במועדן כדי לתת הזדמנות לרבנים הגדולים האלה להיבחר בצורה ישרה, בלי עקמומיות, ולכן כואב הלב על כל מה שאתם עושים בדבר הזה
ינון אזולאי:
 זאב אלקין, בבקשה
זאב אלקין:
אדוני היושב-ראש - - -
ינון אזולאי:
אני ממלא מקום היושב-ראש
ינון אזולאי:
 אני רק יושב-ראש הישיבה
ינון אזולאי:
אני מזכיר את זה לעצמי, לא לאף אחד אחר
זאב אלקין:
אז אדוני, יושב-ראש הישיבה, נדמה לי שמתי שהוא יש רוטציה, אז זה צופה פני עתיד, אם אני זוכר נכון את ההסכמים הקואליציוניים
ינון אזולאי:
אני אף פעם לא מתכנן את הצעד הבא
זאב אלקין:
החוק הזה, מוטב היה שלא היה בא לעולם
זאב אלקין:
 עצם זה שאתם מקדמים אותו תוך כדי מערכת בחירות שכבר הייתה אמורה להתחיל – שינוי ודחיית בחירות – ככה בדרך הזאת תגידו שגם בחירות לכנסת צריך לדחות ולמה צריך לקיים אותן בזמנן
זאב אלקין:
 עשיתם את זה עם הוועדות למינויים למיניהן, שופטים, דיינים וכולי
זאב אלקין:
 עכשיו עושים את זה עם בחירות לרבנות הראשית
זאב אלקין:
 זה כבר הפך לשיטה
זאב אלקין:
     אגב, יש לי שאלה
זאב אלקין:
 אם אתם רוצים לקחת את זה לוועדת החוקה, אז אולי יצא יו"ר ועדת החוקה שנמצא כאן, לאור התוצאות המסתמנות של הבחירות בלשכת עורכי-הדין, ויציע גם להאריך סמכויות של נשיאת בית-המשפט העליון המכהנת
זאב אלקין:
 אם כבר אתה משווה בין הרב הראשי לבין נשיא בית-המשפט העליון - - -
שמחה רוטמן:
רעיון טוב
שמחה רוטמן:
 נעלה בראשי קואליציה
זאב אלקין:
תאריכו סמכויות לנשיאת בית-המשפט העליון בגלל שכרגע יש לכם בעיות בגוף הבוחר של הנשיא הבא
זאב אלקין:
 גם זה יכול להיות פתרון, בתוך אותו חוק ובאותה הזדמנות, הרי אתה בעצמך אומר שאין הבדל
זאב אלקין:
     אני חושב שהמקום הנכון הוא ועדת הפנים, שהיא זאת שצריכה לדון, בין השאר, בכל הסוגיות של הרבנות הראשית
זאב אלקין:
 נדמה לי שזאת הייתה החלוקה בין הוועדות
זאב אלקין:
 זה נכון שעולם הדיינים הלך לוועדת החוקה, אבל אם אני זוכר נכון את החלוקה שעשינו פה ושהוצגה כאן בהעברת סמכויות, כל העולם של הרבנות הראשית, נדמה לי שהגיע לוועדת הפנים, ולא לוועדת החוקה
זאב אלקין:
 ולכן אני חושב ששם נכון להשאיר את זה
זאב אלקין:
     חה"כ אזולאי וחה"כ רוטמן, מה הנימוק העיקרי לחוק הפסול הזה? הבחירות לרשויות המקומיות, שהן אלה שעלולות לסבך את הבחירות לרבנות הראשית
זאב אלקין:
 אני חושב שהגורם הנכון לבדוק אם הטענה נכונה ואם יש צורך בדחייה הזאת, וזה עיקר הדיון – הרי החוק הוא טכני
זאב אלקין:
 אין שם מה לדון בנוסח
זאב אלקין:
 עיקר הוויכוח יהיה על עצם הדחייה
זאב אלקין:
 ואם עצם הדחייה קשור לבחירות המקומיות - - -
ארז מלול:
ועדת איכות הסביבה, נראה לי
זאב אלקין:
אם אתם רוצים לפצל את ועדת הפנים לשניים, תציעו
זאב אלקין:
 אבל נכון לעכשיו ועדת הפנים וועדת הגנת הסביבה זה אותה ועדה, ולכן אני חושב שאם הנושא שעומד פה במרכז הוא הבחירות המקומיות, אז זה המקום הנכון להצעת החוק
ינון אזולאי:
תודה רבה, זאב
ינון אזולאי:
 אנחנו עוברים להצבעה
ינון אזולאי:
אבל עברנו להצבעה, זאב
ינון אזולאי:
 09:21
ינון אזולאי:
אני מחדש את הדיון ועובר להצבעה
ינון אזולאי:
 ההצבעה היא על קביעת ועדה של הצעת חוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג–2023
ינון אזולאי:
 מי בעד העברה לוועדת החוקה, חוק ומשפט, על פי המלצת הלשכה המשפטית?
זאב אלקין:
אה, לא השתכנעת? אבל תשקול את הצעתי האחרת
ינון אזולאי:
אלקין, אם היו לי עוד 5 דקות התייעצות סיעתית, הייתי עושה את זה
ינון אזולאי:
     מי נגד? מי נמנע?     הצבעה     אושר
ינון אזולאי:
 זה יועבר לוועדת החוקה
ינון אזולאי:
סליחה, יש רוויזיה
ולדימיר בליאק:
לא צריך רוויזיה
ינון אזולאי:
לא צריך רוויזיה
ינון אזולאי:
 אין רוויזיה
ינון אזולאי:
 יום טוב ובשורות טובות לכולם
ינון אזולאי:
 הישיבה נעולה
אופיר כץ:
אני מתכבד לפתוח את ועדת הכנסת, ולא בפעם האחרונה היום
אופיר כץ:
 על סדר-היום: החלטת ועדת הכנסת בדבר פעילות ועדות הכנסת בפגרת הקיץ  התשפ"ג/התשפ"ד 2023
ארבל אסטרחן:
האמת שזה מבוסס גם על דברים שהיו בשנים קודמות בפגרות קיץ שונות
ארבל אסטרחן:
 ההצעה היא שכל ועדה תוכל לשבת עד שש פעמים
אופיר כץ:
רשום ישיבות, זה ימים
אופיר כץ:
 זאת אומרת, ביום אחד יכולות להיות מספר ישיבות
שגית אפיק:
ישיבה היא יום שלם שאפשר להכניס בה מספר נושאים
שגית אפיק:
 זה תמיד היה כך, זה מנוסח בדומה להחלטות קודמות, ולכן, השארנו את אותו נוסח, אבל זה ברור שזה ימים
שגית אפיק:
 ככה נהגנו, ככה פירשנו
ארבל אסטרחן:
יש החלטות שכתבנו שמשך הישיבה לא יעלה על המקובל
ארבל אסטרחן:
 ברור שזה יכול להיות כמה נושאים בישיבה, זה תמיד היה כך
ארבל אסטרחן:
 מובהר גם שש ישיבות זה כל ועדה, וועדה משותפת, וועדת משנה בנפרד
שגית אפיק:
 ככה זה גם היה תמיד
שגית אפיק:
 כשנקבעה מגבלה – כן, זה לא היה כתוב
שגית אפיק:
 אבל זאת הפרשנות שאנחנו נתנו
שגית אפיק:
 זה בדיוק אותו דבר כמו בפעמים קודמות
ארבל אסטרחן:
יש שני חריגים למספר הזה
ארבל אסטרחן:
 ועדת הכנסת אם זה דיונים, לא רק דיונים שלה בתוכן שלה, אז היא גם מוגבלת בשש
ארבל אסטרחן:
 אבל אם יש לה דברים שקשורים לוועדות אחרות כמו מיזוגים, פטור מחובת הנחה, חילופי חברים וכו', דברים כאלה שהמליאה או ועדות אחרות תלויות בה, לא תהיה מגבלה
ארבל אסטרחן:
 וועדת החינוך תוכל לשבת שבע פעמים בגלל פתיחת הלימודים שיוצאת בפגרה, ומובהר גם שסיורים כמו ישיבת ועדה
שגית אפיק:
	כספים בשנים האחרונות כבר לא הוכנסה להחלטות האלה, וועדת חוץ וביטחון המשיכה להיות ברוב ההחלטות
שגית אפיק:
 אבל הפעם הבנו מהם שהם לא זקוקים ליותר משש ישיבות